**1qDA – Dagens plan og program. Argumenttyper, 13-09-2023**

**Velkomst**

Mobilerne i tasken fra timens begyndelse, og smæk også skærmen på computeren ned, så vi kan hilse på hinanden.

Der føres fravær og I hører om timens program.

**Påstand, belæg og hjemmel – repetition og ny (mini) analyse**

Sæt jer sammen parvis (dvs. to og to – MAKS tre).

Find påstand(e), belæg og hjemmel i teksten ”*5. Debat: Mænd får stress af at holde barselsorlov*”.

I får 10-15 minutter til dette. Herefter samler vi op i plenum.

**Nye begreber fra sidst: styrkemarkør, gendrivelse og rygdækning**

Brug 5 minutter til at snakke med din sidemand om, hvad disse begreber betyder.

Vi samler herefter op i plenum.

**Argumenttyper**

Udfyld argumentskemaet, der ligger på Lectio.

Vi gennemgår det efterfølgende i fællesskab.

Typerne er: 1) Årsagsargumentet, 2) Tegnargumentet, 3) Klassifikationsargumentet,   
4) Generaliseringsargumentet, 5) Sammenligningsargumentet, 6) Autoritetsargumentet,   
7) Det moderne/nye-argumentet, 8) Motivationsargumentet

**Analyse af Mette Frederiksens nytårstale**

I skal nu i grupper analysere Mette Frederiksens nytårstale (2022).

I grupperne bliver I tildelt en del af talen, som I skal analysere.

I jeres analyse skal I:

1. Finde argumenttyper,
2. Finde eksempler på appelformer,
3. Sætte mindst ét argument ind i Toulmins udvidede argumentationsmodel

Husk at skrive jeres besvarelse ned – vi får måske først mulighed for at gennemgå talen næste gang, vi ses.